section_heading: Prvi svjetski rat
paragraph_text: Tijekom 1915. godine 5. armija čiji je načelnik stožera bio Schmidt von Knobelsdorf i koji je de facto istom zapovijedao, suzbila je francuske ofenzive u Prvoj bitci u Champagni, te Drugoj bitci u Champagni. U kolovozu 1915. Schmidt postaje načelnikom stožera novoformirane Grupe armija prijestolonasljednika Vilima kojom je zapovijedao njemački krunski princ Vilim. Za uspjehe u borbama u Champagni Schmidt von Knobelsdorf je 17. listopada 1915. odlikovan ordenom Pour le Mérite.